Jojo Moyes

Pauline Sara Jo Moyes (1969 yil 4 avgustda tug'ilgan), yozuvchi sifatida Jojo Moyes nomi bilan tanilgan, ingliz jurnalisti va 2002 -yildan beri ko'plab mukofotlarga sazovor bo'lgan ishqiy romanlar muallifi, New York Timesda eng ko'p kitoblari  sotilgan muallif hamda ssenariy muallifi hisoblanadi .  U romantik romanchilar uyushmasi tomonidan ikki marta "Yilning romantik romani" mukofotini qo'lga kiritgan kam sonli mualliflardan biri va uning asarlari 28 tilga  tarjima qilingan va butun dunyo bo'ylab 40 milliondan ortiq nusxada sotilgan.

Hayoti 
Jojo Moyes 1969-yilning 4-avgustida  Meydstonda,  Angliyada tug‘ilgan. 

Universitetda o'qishidan oldin, Moyes bir necha ishlarda ishlagan. U NatWestda ko'zi ojizlar uchun brayl alifbosidagi so'zlarni terish bo'yicha mashinist, Club 18-30 da risolalar muallifi va qisqa vaqt davomida minikab boshqaruvchisi bo'lgan. Moyes London universiteti Royal Hollowayda bakalavriatida tahsil olayotgan paytda Egham va Staines News gazetalarida ishlagan. 

U Siti universitetida  jurnalistika, shuningdek, London universitetining Royal Holloway va Bedford Nyu-kollejida tahsil olgan. 

Moyes The Independent gazetasi tomonidan moliyalashtirilgan stipendiya yutib oldi, bu unga 1992 yilda Siti universitetida gazeta jurnalistikasi aspiranturasida qatnashish imkonini berdi.  U keyingi 10 yil davomida The Independent gazetasida turli lavozimlarda ishladi, 1998 yilda yangiliklar muharriri yordamchisi hamda 2002 yilda gazetaning San'at va OAV muxbiri bo'ldi.

Ijodi 
Yozuvchilik faoliyatining boshida  Moyes uchta kitob yozgan, ular dastlab rad etilgan. Agar uning to'rtinchi kitobi rad etilsa, u sa'y-harakatlarini to'xtatishga va'da bergan. To'rtinchi kitobining dastlabki uchta bobini turli nashriyotlarga topshirgandan so'ng, huquqlar uchun kurash boshladi.

Moyesning nashriyoti Hodder &amp; Stoughton 2012-yilda chop etilgan "Me Before You" romanini qabul qilmadi va Moyes uni Penguinga sotdi. U olti million nusxada sotilgan, to'qqizta mamlakatda birinchi o'rinni egalladi va bir vaqtning o'zida uning uchta romani New York Times bestsellerlari ro'yxatiga kiritildi.  Keyinroq Moyes  2015-yilda “ After you ” va 2018-yilda esa “Still me”  kitobini yozdi.

2013-yilda Maykl X. Veber va Skott Noyshtedter “Me before you” nomli filmni yozish uchun yollanganini e’lon qildi.  2016-yilda “Me Before You” filmi suratga olingan va ssenariysi Moyes tomonidan yozilgan. 

2018-yilda Moyes kattalar savodxonligini oshirish loyihasi bo‘lgan Quick Reads Initiative loyihasiga 120 ming funt sterling sarmoya kiritdi. Uning sarmoyasi dasturni yana uch yillik moliyalashtirish imkonini berdi.

Mukofotlar va yutuqlar 

 Moyesning kitoblari qirq olti tilga tarjima qilingan, o'n ikki mamlakatda birinchi o'rinni egallagan va dunyo bo'ylab qirq milliondan  ortiq nusxada sotilgan. 
 Yilning romantik romani mukofoti sovrindori (2004): "Foreign fruit" 
 Yilning romantik romani mukofoti sovrindori(2008): "Silver Bay" 
 “Yilning eng yaxshi romantik romani” mukofoti sovrindori (2011): “The last letter from your lover”. 
 Moyes ilk bor 2004-yilda “Foreign fruit”  va 2011-yilda “The last letter from your love” uchun “Romantik romanchilar uyushmasi”ning “Yilning romantik romani” mukofotini qo‘lga kiritgan.  U bu mukofotni ikki marta olgan kam sonli mualliflardan biridir. 
 “Me Before You” 2016-yilda “Nyu-York Tayms”ning eng ko‘p sotilgan “Top o‘ntalik” ro‘yxatiga kirdi 
 Amerika kutubxonalar assotsiatsiyasi g'olibi "Me before you", 2014. 
 Eng yaxshi fantastika mukofoti sovrindori (2018): "Me before you". 
 Yil kitobi g'olibi (2007) mukofoti, "Silver Bay". asari uchun taqdirlangan.
 “Me Before You” kitobi Buyuk Britaniyaning Galaxy Book mukofotlari marosimida “Yil kitobi” nominatsiyasiga nomzod bo‘ldi. 
 "Me Before You" butun dunyo bo'ylab 14 milliondan ortiq nusxada sotilgan. 
 “Me Before You” filmiga  mukofotlari: Sevimli dramatik film uchun “Xalq tanlovi” mukofoti sovrindori (2017);  Eng yaxshi kassa filmlari uchun ASCAP mukofoti sovrindori (2017);  Eng yaxshi romantika uchun Oltin treyler mukofoti sovrindori (2017) ni qo'lga kiritgan.

Kitoblar 

 Yomg'irdan boshpana - 2002 yil
 Chet el mevalari - 2003 yil
 Kelinlar kemasi - 2005 yil
 Otlar bilan raqs- 2009 yil
 Sevganingizning so'nggi maktubi - 2011 yil
 Sen bilan uchrashuvdan oldin- 2012
 Parijdagi asal oyi - 2013 yil
 Siz qoldirgan qiz - 2013 yil
 Kelinlar kema - 2014 yil
 Sizdan keyin - 2015 yil
 Bir kishi uchun Parij - 2016
 Hali men - 2018 yil yanvar
 Yulduzlar sovg'asi - 2019 yil oktyabr

Adabiy ta'sirlar 
Moyesning bolalikdagi sevimli kitobi Enid Bagnoldning "National Velvet" kitobi bo'lgan. U Kate Atkinsonning "Muzeydagi sahnalar orqasi" kitobini Moyesni yaxshiroq yozuvchi bo'lishga undagan kitob sifatida keltiradi  va u Nora Efron,  Marian Keyes, Liza Jewell, Jonatan Tropper kabi mualliflarning asarlaridan ilhomlangan.

Manba

Havolalar 

 
 
 Review of Silver Bay in The Times
 Biography and bibliography at Curtis Brown Literary Agency

Yashayotgan insonlar
1969-yilda tugʻilganlar